- Hindi News
- National
- नोटबंदी पर वित्त मंत्री अरुण जेटली से राय ली गई या नहीं, मंत्रालय ने इसे बताने से किया इनकार
नोटबंदी पर वित्त मंत्री अरुण जेटली से राय ली गई या नहीं, मंत्रालय ने इसे बताने से किया इनकार
नई दिल्ली |प्रधानमंत्री नरेंद्रमोदी ने नोटबंदी का फैसला लागू करने से पहले वित्त मंत्री अरुण जेटली से राय ली थी या नहीं, वित्त मंत्रालय ने यह बताने से इनकार कर दिया। इससे पहले प्रधानमंत्री कार्यालय और आरबीआई ने भी यह सूचना देने से इनकार कर दिया था। सूचना के अधिकार के तहत मांगी गई जानकारी पर पीएमओ और आरबीआई ने जवाब दिया कि मांगी गई जानकारी “सूचना’ की परिभाषा के अंतर्गत नहीं आती। वित्त मंत्रालय ने याचिका पर कहा कि सवाल से संबंधित जानकारियां उपलब्ध तो हैं मगर दी नहीं जा सकतीं। मंत्रालय ने सेक्शन 8(1)(ए) के तहत बचाव लिया है। इस सेक्शन के तहत कोई भी ऐसी सूचना जो राज्य की संप्रभुता, सुरक्षा या आर्थिक मसलों पर नुकसानदायक हो सकती है, उसे सार्वजनिक करने से रोका जा सकता है।
tgl_Latn sot_Latn hin_Deva hin_Deva hin_Deva